Document ID: 31997R1392

ΚΑΝΟΝΙΣΜΟΣ (ΕΚ) αριθ. 1392/97 ΤΗΣ ΕΠΙΤΡΟΠΗΣ της 18ης Ιουλίου 1997 για την τροποποίηση του κανονισμού (ΕΟΚ) αριθ. 3597/90, σχετικά με τους κανόνες λογιστικής καταχώρισης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3492/90 του Συμβουλίου, της 27ης Νοεμβρίου 1990, για τον καθορισμό των στοιχείων που λαμβάνονται υπόψη στους αντίστοιχους λογαριασμούς για τη χρηματοδότηση των μέτρων παρεμβάσεως με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), και ιδίως το άρθρο 8,
Εκτιμώντας:
ότι ο κανονισμός (ΕΟΚ) αριθ. 3597/90 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 895/94 (3), θέσπισε τους κανόνες λογιστικής καταχώρισης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης 7
ότι το άρθρο 2 παράγραφος 1 και το άρθρο 7 του κανονισμού (ΕΟΚ) αριθ. 3597/90 προβλέπουν τους κανόνες σχετικά με τον καθορισμό αντίστοιχα της αξίας με την οποία πρέπει να αποζημιώνονται στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), στους λογαριασμούς δημόσιας αποθεματοποίησης, οι ελλείπουσες ποσότητες και οι ποσότητες που δεν πληρούν τους όρους που προβλέπονται για την αποθεματοποίηση 7 ότι πρέπει να προβλεφθεί, σε ορισμένες περιπτώσεις, η δυνατότητα αύξησης της εν λόγω αξίας, ιδίως όταν η τιμή αγοράς εμφανίζεται αισθητά υψηλότερη από την τιμή παρέμβασης ή την τιμή αγοράς στην παρέμβαση 7
ότι ορισμένοι κανονισμοί που αναφέρθηκαν στον κανονισμό (ΕΟΚ) αριθ. 3597/90 τροποποιήθηκαν ή καταργήθηκαν από την έγκριση του προαναφερθέντος κανονισμού 7 ότι, κατά συνέπεια, πρέπει να τροποποιηθούν ορισμένες παραπομπές στον κανονισμό (ΕΟΚ) αριθ. 3597/90 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3597/90 τροποποιείται ως εξής:
1. Στο άρθρο 1 στοιχείο 3 η φράση «στο άρθρο 9 παράγραφος 2 στοιχείο γ) του κανονισμού (ΕΟΚ) αριθ. 2776/88 της Επιτροπής» αντικαθίσταται από τη φράση «στο άρθρο 7 παράγραφος 2 στοιχείο γ) του κανονισμού (ΕΟΚ) αριθ. 296/96 της Επιτροπής (*).
(*) ΕΕ αριθ. L 39 της 17. 2. 1996, σ. 5.»
2. Στο άρθρο 2 παράγραφος 1 προστίθενται τα ακόλουθα εδάφια:
«Εντούτοις, εάν κατά την ημέρα διαπιστώσεως της απώλειας, η μέση τιμή της αγοράς για τον ποιοτικό τύπο στο κράτος μέλος όπου έγινε η αποθεματοποίηση είναι υψηλότερη από το 105 % της βασικής τιμής παρεμβάσεως, οι συμβαλλόμενοι πρέπει να αποδώσουν στον οργανισμό παρεμβάσεως τη διαπιστωθείσα από το κράτος μέλος τιμή της αγοράς προσαυξημένη κατά 5 %. Για την τιμή αγοράς, το κράτος μέλος βασίζεται στις ανακοινώσεις που κάνει τακτικά στην Επιτροπή.
Οι διαφορές μεταξύ των ποσών που θα εισπραχθούν με την εφαρμογή της τιμής αγοράς και των ποσών που θα καταχωριθούν λογιστικά στο ΕΓΤΠΕ σε εφαρμογή της τιμής παρεμβάσεως, θα πιστωθούν στο ΕΓΤΠΕ, στο τέλος του οικονομικού έτους, μεταξύ των άλλων πιστωτικών στοιχείων.»
3. Στο άρθρο 2 παράγραφος 3 στοιχείο δ) η φράση «στο άρθρο 26 του κανονισμού (ΕΟΚ) αριθ. 2727/75 του Συμβουλίου» αντικαθίσταται από τη φράση «στο άρθρο 23 του κανονισμού (ΕΟΚ) αριθ. 1766/92 του Συμβουλίου (*).
(*) ΕΕ αριθ. L 181 της 1. 7. 1992, σ. 21.»
4. Στο άρθρο 7 παράγραφος 1 προστίθεται το ακόλουθο εδάφιο:
«Εντούτοις, εάν κατά τη στιγμή της φυσικής εξόδου ενός προϊόντος, πληρούνται οι όροι για την εφαρμογή του άρθρου 2 παράγραφος 1 προτελευταίο και τελευταίο εδάφιο, για την έξοδο του εμπορεύματος πρέπει να προηγηθεί διαβούλευση με την Επιτροπή.»
5. Στο άρθρο 11 η φράση «το άρθρο 3 παράγραφος 7 και το άρθρο 6 παράγραφος 2 του κανονισμού (ΕΟΚ) αριθ. 2776/88» αντικαθίσταται από τη φράση «το άρθρο 3 παράγραφος 7 και το άρθρο 5 παράγραφος 2 του κανονισμού (ΕΚ) αριθ. 296/96».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1997.

Labels: 3
4
6